ml ml ml en ml en ml ml ml ml ml ml ml ml ml ml ml ml ml ml ml en km io ml sv ml ml ml ml ml ml ml ml ml ml ml ml ml ml ml ml fr ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml en ml ml ml ml en ml ml ml ml fr ml ml ml ml ml ml fr ml ml ml ml ml fr ml ml ml ml fr ml ml ml ml ml ml ml fr en ml ml ml ml ml ml en ml ml ml ml fr ml ml ml ml ml ml ml ml ml en ml ml ml ml fr ml ml ml ml fr ml ml ml ml fr en ml ml ml ml ml ml ml ml ml ml ml ml fr ml ml ml ml zh ml ml ml en en ml ml ml en ml ml ml ml en ml ml ml ml de zh ml ml ml ml ml ml ml ml ml ml ml en ml en ml ml ml en en ml ml en ml ml ml ml en en ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ar arz new bn hi en fa fi fr gu de hi hy id it ja ta hi mr ne nl pa pl pnb ru zh sd si en ta te en ceb ur uz ml ml ml ml ml ml ml ml ml ml
Jump to navigation Jump to search
അല്ലു അർജുൻ, 2015 ജൂൺ മാസം 62-ാമത് ഫിലിംഫെയർ ദക്ഷിണേന്ത്യൻ പുരസ്കാരചടങ്ങിൽ പങ്കെടുത്തപ്പോൾ
(1982-04-08) 8 ഏപ്രിൽ 1982  (40 വയസ്സ്)
നടൻ, നിർമ്മാതാവ്, നർത്തകൻ, പിന്നണി ഗായകൻ
അല്ലു അർജുൻ തെലുഗു ചലച്ചിത്ര അഭിനേതാവാണ്. 1983 ഏപ്രിൽ 08 ന്‌ ചെന്നൈയിൽ ജനനം. മൊഴിമാറ്റ ചിത്രങ്ങളിലൂടെ മലയാളികൾക്കിടയിലും സുപരിചിതനാണ് അല്ലു അർജുൻ. ഇപ്പോൾ കേരളത്തിൽ ധാരാളം അല്ലു അർജുൻ ഫാൻസ്‌ ക്ലബ്ബുകൾ നിലവിലുണ്ട്.[അവലംബം ആവശ്യമാണ്]
ഇദ്ദേഹത്തിന് 2 ഫിലിംഫെയർ പുരസ്കാരങ്ങൾ ലഭിച്ചിട്ടുണ്ട്. പരുഗുവിലേയും വേദത്തിലേയും പ്രകടനങ്ങൾക്ക് ഒരു "CineMAA" പുരസ്കാരവും രണ്ട് "നന്ദി" പുരസ്കാരവും ലഭിച്ചിട്ടുണ്ട്.
1983 ഏപ്രിൽ 08 ന്‌ തെലുങ്കിലെ പ്രശസ്ത ചലച്ചിത്രനിർമ്മാതാവായ അല്ലു അരവിന്ദിന്റെയും ഗീതയുടെയും രണ്ടാമത്തെ മകനായി ചെന്നൈയിൽ ജനനം. ഇദ്ദേഹത്തിന്‌ ഒരു ജ്യേഷ്ഠനും (അല്ലു വെങ്കിടേഷ്) അനുജനുമുണ്ട് (അല്ലു സിരീഷ്). തെലുഗു ചലച്ചിത്ര മേഖലയിൽ വളരെയധികം സ്വാധീനമുള്ള കുടുംബത്തിലാണ് അല്ലു അർജുന്റെ ജനനം. മുത്തച്ഛൻ അല്ലു രാമലിംഗയ്യ തെലുങ്കിലെ പ്രശസ്തനായ ഹാസ്യതാരമായിരുന്നു. അമ്മാവന്മാരായ ചിരഞ്ജീവിയും പവൻ കല്യാണും തെലുങ്കിലെ പ്രശസ്ത അഭിനേതാക്കളാണ്. അദ്ദേഹത്തിന്റെ കസിൻ (ചിരഞ്ജീവിയുടെ മകൻ) രാം ചരൺ തേജയും തെലുങ്കിലെ നടനാണ്. 2011 മാർച്ച് 6 ന് അദ്ദേഹം സ്നേഹ റെഡ്ഡിയെ വിവാഹം ചെയ്തു.[1]
ചെന്നൈയിലെ സെന്റ്. പാട്രിക് സ്കൂളിൽ നിന്നും സ്കൂൾ വിദ്യാഭ്യാസം പൂർത്തിയാക്കിയ അല്ലു അർജുൻ ഹൈദരാബാദിലെ എം. എസ്. ആർ. കോളേജിൽ നിന്നും ബി. ബി. എ. ബിരുദം നേടി.
വിജേത എന്ന ചിത്രത്തിൽ ബാലതാരമായാണ് അല്ലു അർജുന്റെ സിനിമാ പ്രവേശനം. അമ്മാവനായ ചിരഞ്ജീവിയുടെ ഡാഡി എന്ന ചിത്രത്തിൽ ഒരു ഗാനരംഗത്ത് മാത്രമായി അല്ലു അർജുൻ അഭിനയിച്ചിരുന്നു.
അല്ലു അർജുൻ നായകനായുള്ള ആദ്യ ചലച്ചിത്രം കെ. രാഘവേന്ദ്ര റാവു സംവിധാനം ചെയ്ത ഗംഗോത്രി(സിംഹകുട്ടി) ആണ്. 2003 ൽ ഇത് പുറത്തിറങ്ങി. ആദ്യ ചിത്രം തന്നെ ശരാശരി വിജയം നേടി. അതോടൊപ്പം എം. എം. കീരവാണിയുടെ ഗാനങ്ങളും ശ്രദ്ധിക്കപ്പെട്ടു.[2] അല്ലു അർജുന്റെ അഭിനയ ജീവിതത്തിലെ വഴിത്തിരിവ് എന്ന് പറയാവുന്ന ആര്യ എന്ന ചിത്രം 2004 ൽ പുറത്തിറങ്ങി. ദിൽ രാജു ആയിരുന്നു ഈ ചിത്രത്തിന്റെ നിർമ്മാതാവ്. സുകുമാർ ആണ് ആര്യ സംവിധാനം ചെയ്തത്. ഈ ചിത്രം വളരെ വലിയൊരു വിജയം നേടി.[3] യുവാക്കൾക്കിടയിൽ അദ്ദേഹത്തിന്‌ ധാരാളം ആരാധകരെ നേടിക്കൊടുക്കാൻ ഈ ചിത്രത്തിനു കഴിഞ്ഞു. ഇപ്പോഴും അദ്ദേഹത്തിന്റെ ആരാധകരിൽ ഭൂരിഭാഗവും യുവാക്കൾ തന്നെയാണ്. ദേവി ശ്രീ പ്രസാദ് ഈണം നൽകിയ ഗാനങ്ങളും ഈ ചിത്രത്തിന്റെ വിജയത്തിൽ നിർണ്ണായക പങ്ക് വഹിച്ചു.
2005 ൽ മൂന്നാമത്തെ ചിത്രമായ ബണ്ണി പുറത്തിറങ്ങി. ഇതും ഒരു വിജയമായിരുന്നു. നാലാമത്തെ ചിത്രമായ ഹാപ്പി 2006 ൽ പുറത്തിറങ്ങി. കരുണാകരനായിരുന്നു ആ ചിത്രത്തിന്റെ സംവിധായകൻ. ആ ചിത്രം ബോക്സ് ഓഫീസിൽ ഒരു വലിയ വിജയം ആയിരുന്നു കേരളത്തിൽ 160 ലും കൂടുതൽ ദിവസം ഓടിയ സിനിമ അല്ലു അർജുൻ നു കേരളത്തിൽ ഒരു വലിയ ഫാൻ ബേസ് സൃഷ്ടിച്ചു, .[4] എന്നാൽ അമേരിക്കയിലെ ഇന്ത്യൻ സിനിമാശാലകളിൽ ഈ ചിത്രം ശരാശരി വിജയം നേടി.
2007 ൽ അഞ്ചാമത്തെ ചിത്രമായ ദേശമുഡുരു(ഹീറോ) പുറത്തിറങ്ങി. ആ ചിത്രം സംവിധാനം ചെയ്തത് പുരി ജഗന്നാഥ് ആയിരുന്നു. ആ ചിത്രം മികച്ച വിജയം നേടി.[5] ടോളിവുഡിലെ ആ വർഷത്തെ ആദ്യ വിജയവുമായിരുന്നു ഈ ചിത്രം.[6] പുറത്തിറങ്ങിയ ആഴ്ചയിൽ തന്നെ ഈ ചിത്രം ₹12.58 കോടി ഗ്രോസ് നേടി. അദ്ദേഹത്തിന്റെ അഭിനയ ജീവിതത്തിലെ തന്നെ ഏറ്റവുമധികം ശേഖരിച്ച ചിത്രവുമായിരുന്നു ഇത്. അതേ വർഷം തന്നെ അമ്മാവനായ ചിരഞ്ജീവി നായകനായി അഭിനയിച്ച ശങ്കർദാദ സിന്ദാബാദ് എന്ന ചിത്രത്തിൽ അതിഥി താരമായി അല്ലു അർജുൻ എത്തി.
2008 മെയ് ൽ ആറാമത്തെ ചിത്രമായ പരുഗു(കൃഷ്ണ) പുറത്തിറങ്ങി. ഈ ചിത്രം സംവിധാനം ചെയ്തത് ഭാസ്കർ ആയിരുന്നു. ഈ ചിത്രത്തിന് മിശ്ര പ്രതികരണമാണ് പ്രേക്ഷകരിൽ നിന്ന് ലഭിച്ചത്. ഈ ചിത്രത്തിലെ അഭിനയത്തിന് അദ്ദേഹത്തിന് തെലുങ്കിലെ മികച്ച നടനുള്ള ഫിലിംഫെയർ പുരസ്കാരം ലഭിച്ചു.[7] ഈ പുരസ്കാരം ആദ്യമായായിരുന്നു ഇദ്ദേഹത്തിന് ലഭിച്ചത്.
2004 ൽ പുറത്തിറങ്ങിയ ആര്യ എന്ന ചിത്രത്തിന്റെ തുടർച്ചയായി ആര്യ 2 എന്ന പേരിൽ 2009 ൽ അദ്ദേഹത്തിന്റെ അടുത്ത ചിത്രം പുറത്തിറങ്ങി. ആര്യ സംവിധാനം ചെയ്ത സുകുമാർ തന്നെയാണ് ആര്യ 2 എന്ന ചിത്രവും സംവിധാനം ചെയ്തത്. ആദ്യ ചിത്രം പോലെ ബോക്സ് ഓഫീസിൽ ഒരു ചലനമുണ്ടാക്കാൻ ഈ ചിത്രത്തിനായില്ല. ഈ ചിത്രത്തിനും പ്രേക്ഷകരിൽ നിന്ന് മിശ്ര പ്രതികരണമാണ് ലഭിച്ചത്. ഈ ചിത്രം ഒരു ശരാശരി വിജയമായിരുന്നു.
2010 ൽ ഗുണശേഖർ സംവിധാനം ചെയ്ത വരുഡു എന്ന വലിയ ബഡ്ജറ്റ് ചിത്രം പുറത്തിറങ്ങി. അദ്ദേഹത്തിന്റെ സിനിമാജീവിതത്തിലെ മൂന്നാമത്തെ നിരാശയായിരുന്നു ഈ ചിത്രം. 18 കോടി രൂപ ചെലവ് ചെയ്ത് നിർമ്മിച്ച ഈ ചിത്രം ടോളിവുഡിലെ തന്നെ ഏറ്റവും വലിയ പരാജയങ്ങളിലൊന്നായിരുന്നു.
വരുഡുവിന് ശേഷം അദ്ദേഹം വേദം എന്ന ഒരു ബഹുതാര ചിത്രം ചെയ്തു. 2010 ൽ തന്നെ പുറത്തിറങ്ങിയ ആ ചിത്രം സംവിധാനം ചെയ്തത് രാധാ കൃഷ്ണ ജഗർലാമുഡി (ക്രിഷ്) ആയിരുന്നു. തെലുങ്കിലെ മികച്ച നടനുള്ള ഫിലിംഫെയർ പുരസ്കാരം രണ്ടാം തവണ അദ്ദേഹം ഈ ചിത്രത്തിലൂടെ നേടി. ആ ചിത്രത്തിൽ അദ്ദേഹത്തോടൊപ്പം മനോജ് കുമാർ, അനുഷ്ക മുതലായ മുൻനിരതാരങ്ങൾ അഭിനയിച്ചു. ആ ചിത്രം വളരെ നല്ല അഭിനന്ദനങ്ങൾ നേടി. ധാരാളം ചലച്ചിത്രസംബന്ധ വെബ് സൈറ്റുകളിൽ ഈ ചിത്രം 3.5 / 5 എന്ന് റേറ്റ് ചെയ്യപ്പെട്ടു. അഭിനയജീവിതത്തിലെ തന്റെ ഏറ്റവും നല്ല പ്രകടനം അല്ലു അർജുൻ ആ ചിത്രത്തിൽ നടത്തി. വേദം സാധാരണ ജനങ്ങളിൽ നിന്നും നല്ല പ്രതികരണം ഏറ്റുവാങ്ങി. നിരൂപകപ്രശംസ നേടാനും ആ ചിത്രത്തിന് കഴിഞ്ഞു.
2011 ൽ വി.വി. വിനായക് സംവിധാനം ചെയ്ത ബദ്രിനാഥ് എന്ന ചിത്രത്തിൽ അഭിനയിച്ചു. ഗീത ആർട്സിന്റെ ബാനറിൽ അല്ലു അർജുന്റെ അച്‌ഛനായ അല്ലു അരവിന്ദാണ് ചിത്രം നിർമ്മിച്ചത്. ₹40 കോടിയായിരുന്നു ചിത്രത്തിന്റെ നിർമ്മാണച്ചെലവ്. പ്രദർശനത്തിനെത്തിയ ആദ്യ ദിനം തന്നെ ആ ചിത്രം ₹6.5 കോടി ശേഖരിച്ചു. അല്ലു അർജുന്റെ ചലച്ചിത്രജീവിതത്തിലെ ഏറ്റവും നല്ല ആദ്യ ദിന കളക്ഷനായിരുന്നു അത്. ത്രിവിക്രം ശ്രീനിവാസിനോടൊപ്പം ജൂലായ് ആയിരുന്നു അല്ലുവിന്റെ അടുത്ത ചിത്രം.
7UP ശീതളപാനീയത്തിന്റെ ആന്ധ്രാപ്രദേശിലെ ബ്രാന്റ് അംബാസിഡറായി അല്ലു അർജുൻ കരാറിലേർപ്പെട്ടു.[8]
മികച്ച യുവ താരത്തിനുള്ള സന്തോഷം പുരസ്കാരം
പ്രത്യേക ജൂറി പരാമർശം - നന്ദി പുരസ്കാരം
ബണ്ണി (തെലുഗ്: బన్ని, ബന്നി)
മികച്ച യുവ താരത്തിനുള്ള സന്തോഷം പുരസ്കാരം
ഹാപ്പി (തെലുഗ്: హ్యాపి, ഹ്യാപി)
ഹീറോ ത റിയൽ ഹീറോ
തെലുങ്കിലെ മികച്ച നടനുള്ള ഫിലിം ഫെയർ പുരസ്കാരം
പ്രത്യേക ജൂറി പരാമർശം - നന്ദി പുരസ്കാരം
മികച്ച നടനുള്ള CineMAA പുരസ്കാരം
തെലുങ്കിലെ മികച്ച നടനുള്ള ഫിലിം ഫെയർ പുരസ്കാരം
റേസ് ഗുറ്രം (തെലുഗ്: రేసుగుర్రం, രേസ് ഗുര്രം)
ഐ ആം ദാറ്റ് ചെയ്ഞ്ച്
ശരൈനോടു (തെലുഗ്: సరైనోడు, സരൈനോഡു)
നാ പേരു സൂര്യ നാ ഇല്ലു ഇംഡിയാ
എന്റെ പേര് സൂര്യ എന്റെ വീട് ഇന്ത്യ
അല... വൈകുണ്ഠപുരമുലോ... (തെലുഗ്: అల... వైకుంఠపురములో..., അല... വൈകുംഠപുരമുലോ...)
തെലുങ്കിലെ അഭിനേതാവാണെങ്കിലും മൊഴിമാറ്റ ചിത്രങ്ങളിലൂടെ കേരളത്തിലും സുപരിചിതനാണ് അല്ലു അർജുൻ. അവസാനം തെലുങ്കിൽ പുറത്തിറങ്ങിയ വേദം എന്ന ചിത്രമൊഴികെ മറ്റെല്ലാ ചിത്രങ്ങളും മൊഴിമാറ്റി മലയാളത്തിലിറങ്ങിയിട്ടുണ്ട്.
ആര്യ എന്ന ചിത്രം മൊഴിമാറ്റി 2003 ൽ കേരളത്തിൽ പുറത്തിറങ്ങി. മൊഴിമാറ്റ ചിത്രങ്ങളുടെ ചരിത്രം തിരുത്തിക്കുറിച്ച ഒരു ചിത്രമായിരുന്നു അത്. ആ ചിത്രം കേരളത്തിൽ അദ്ദേഹത്തിന് ധാരാളം ആരാധകരെ നേടിക്കൊടുത്തു.
2007 ൽ ഹാപ്പി, ഹീറോ, ബണ്ണി എന്നീ ചിത്രങ്ങൾ പുറത്തിറങ്ങി. തെലുങ്കിലെ ദേശമുഡുരു എന്ന ചിത്രത്തിന്റെ മൊഴിമാറ്റ പതിപ്പായിരുന്നു ഹീറോ.
2008 ൽ പരുഗു എന്ന ചിത്രം കൃഷ്ണ എന്ന പേരിൽ മൊഴിമാറ്റിയെത്തി. ആ ചിത്രത്തിന് വളരെ നല്ല പ്രതികരണമാണ് കേരളത്തിൽ നിന്ന് ലഭിച്ചത്.
2009 ൽ ഗംഗോത്രി എന്ന ചിത്രം സിംഹക്കുട്ടി എന്ന പേരിൽ പുറത്തിറക്കി. ആ ചിത്രം ഒരു പരാജയമായിരുന്നു.
2010 ൽ ആര്യ 2 എന്ന ചിത്രം പുറത്തിറങ്ങി. ആ ചിത്രം ബോക്സ് ഓഫീസിൽ ഭേദപ്പെട്ട പ്രകടനം കാഴ്ചവെച്ചു. അതിനു ശേഷമിറങ്ങിയ വരൻ എന്ന ചിത്രം വരുഡു എന്ന ചിത്രത്തിന്റെ മൊഴിമാറ്റ പതിപ്പായിരുന്നു. ആ ചിത്രം ഒരു പരാജയമായിരുന്നു. വേദം എന്ന ചിത്രത്തിന്റെ മൊഴിമാറ്റ പതിപ്പായ കില്ലാടി ഒക്ടോബറിൽ പുറത്തിറങ്ങി. ആ ചിത്രവും ഒരു പരാജയമായിരുന്നു.
↑ "greatandhra.com". Tollywood 2003 Analysis Hits and Misses. മൂലതാളിൽ നിന്നും 2018-12-24-ന് ആർക്കൈവ് ചെയ്തത്. ശേഖരിച്ചത് 2007 February 16. Check date values in: |accessdate= (help)
↑ "idlebrain.com". List of Telugu films released in 2004. ശേഖരിച്ചത് 2007 February 16. Check date values in: |accessdate= (help)
↑ "nonstopcinema.com". Tollywood’s mid-year report card. മൂലതാളിൽ നിന്നും 2007-01-05-ന് ആർക്കൈവ് ചെയ്തത്. ശേഖരിച്ചത് 2007 February 16. Check date values in: |accessdate= (help)
↑ "indiaglitz.com". Desamuduru evokes hit talk. ശേഖരിച്ചത് 2007 February 16. Check date values in: |accessdate= (help)
↑ "greatandhra.com". Single Hit till Now in 2007. മൂലതാളിൽ നിന്നും 2007-02-23-ന് ആർക്കൈവ് ചെയ്തത്. ശേഖരിച്ചത് 2007 February 16. Check date values in: |accessdate= (help)
↑ Nonstopcinema Box Office - Parugu 9 Days Shares : Telugu movies, tollywood, cinema
↑ "7UP Ad by Arjun news". MK.
"https://ml.wikipedia.org/w/index.php?title=അല്ലു_അർജുൻ&oldid=3747707" എന്ന താളിൽനിന്ന് ശേഖരിച്ചത്
Pages using infobox person with multiple parents
അവലംബം ചേർക്കേണ്ട വാചകങ്ങളുള്ള ലേഖനങ്ങൾ
Articles containing Telugu-language text
PDF ആയി ഡൗൺലോഡ് ചെയ്യുക
ഈ താൾ അവസാനം തിരുത്തപ്പെട്ടത്: 02:58, 10 ജൂൺ 2022.
വിവരങ്ങൾ ക്രിയേറ്റീവ് കോമൺസ് ആട്രിബ്യൂഷൻ-ഷെയർഎലൈക്ക് അനുമതിപത്ര പ്രകാരം ലഭ്യമാണ്; മേൽ നിബന്ധനകൾ ഉണ്ടായേക്കാം. കൂടുതൽ വിവരങ്ങൾക്ക് ഉപയോഗനിബന്ധനകൾ കാണുക.